युवा कप्तान एडन मरक्रम की पारी और कॉर्बिन बॉश की शानदार गेंदबाज़ी के दम पर दक्षिण अफ्रीका ने ये कारनामा कर दिखाया.दुबई इंटरनेशनल स्टेडियम में हुए फाइनल मुकाबले में पाकिस्तान ने पहले बल्लेबाज़ी करते हुए दक्षिण अफ्रीकी टीम के सामने 132 रन का लक्ष्य रखा.लेकिन कप्तान एडन मरक्रम की नाबाद 66 रन की नाबाद पारी के दम पर दक्षिण अफ्रीका ने इस लक्ष्य को चार विकेट के नुकसान पर 42.1 वें ओवर में ही हासिल कर लिया.दक्षिण अफ्रीका को पहला झटका अमाद बट्ट ने दिया. सलामी बल्लेबाज़ क्लाइड फॉर्टुइन सिर्फ एक रन बनाकर कैच आउट हुए. इसके बाद स्मिथ भी 9 रन बनाकर पवैलियन लौट गए.एडन के बाद अगर किसी ने सबसे ज़्यादा रन बनाए तो वो थे ओल्डफ़ील्ड. उन्होंने 40 रन बनाए.पाकिस्तान ने पहले बल्लेबाज़ी करते हुए दक्षिण अफ्रीका के सामने जीत के लिए 132 रन लक्ष्य दिया.टॉस जीतकर पहले बैटिंग करने उतरी पाकिस्तानी टीम का प्रदर्शन बेहद खराब रहा.कॉर्बिन बॉश की घातक गेंदबाजी के चलते एक समय पाकिस्तान का स्कोर 72 रन पर 7 विकेट था.ज़फर गौहर और अमाद बट्ट ने पारी को संभालने की कोशिश की लेकिन 44.3 ओवरों में पूरी टीम 131 रन ही जुटा सकी.  पाकिस्तान की ओर से सबसे ज़्यादा रन अमाद बट्ट ने ही बनाए. उन्होंने 37 रनों का योगदान दिया.दक्षिण अफ्रीका के लिए बॉश ने 15 रन देकर 4 विकेट झटके.'मैन ऑफ द मैच रहे' कॉर्बिन बॉश और 'मैन ऑफ सिरीज़' का ख़िताब मिला एडन मरक्रम को.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)